open-index/open-wikipedia-markdown huggingface dataset:
หมู่เกาะโอกิ

**หมู่เกาะโอกิ** ( หรือ 隠岐の島 *Oki-no-shima*, 隠岐群島 *Oki-guntō*) เป็นกลุ่มเกาะในทะเลญี่ปุ่น หมู่เกาะอยู่ในเขตการปกครองของอำเภอโอกิ จังหวัดชิมาเนะ ประเทศญี่ปุ่น หมู่เกาะมีพื้นที่รวม 346.1 ตารางกิโลเมตร หมู่เกาะมีเกาะ 180 เกาะ แต่มีเพียง 4 เกาะที่มีคนอยู่อาศัยถาวร เกาะต่าง ๆ ส่วนใหญ่อยู่ในอุทยานแห่งชาติไดเซน-โอกิ หมู่เกาะเป็นอุทยานธรณีโลกของยูเนสโก เมื่อเดือนกันยายน ค.ศ. 2013

## เกาะหลัก

## อ้างอิง
*National Geospatial Intelligence Agency (NGIA). *Prostar Sailing Directions 2005 Japan Enroute*. Prostar Publications (2005). 

## แหล่งข้อมูลอื่น

*Map of the Oki Islands
*View of the Oki Islands
*Oki Islands Tourism Association
*Japan National Tourist Organization site
*Daisen-Oki National Park
*Oki Islands UNESCO Global Geopark
*Sightseeing Navigation in Shimane 


โอกิ
โอกิ
โอกิ
โอกิ
โอกิ
หมวดหมู่:เกาะในจังหวัดชิมาเนะ
โอกิ
มหาวิทยาลัยเสรีอัมสเตอร์ดัม

**มหาวิทยาลัยเสรีอัมสเตอร์ดัม** () เป็นมหาวิทยาลัยขนาดใหญ่แห่งหนึ่งในกรุงอัมสเตอร์ดัม ประเทศเนเธอร์แลนด์ ตั้งขึ้นเมื่อปี ค.ศ. 1880 ความหมายของชื่อมหาวิทยาลัย  ในภาษาดัตช์หมายถึง มหาวิทยาลัยเสรี (คำว่า  ในที่นี้แปลว่า "เสรี") กล่าวคือ เป็นอิสระจากทั้งภาครัฐและคริสตจักรดัตช์ปฏิรูป มักเป็นที่รู้จักกันในอักษรย่อ VU (เฟอู) แม้มหาวิทยาลัยจะถูกก่อตั้งขึ้นโดยสถาบันเอกชน แต่ก็ได้รับการสนับสนุนงบประมาณจากรัฐบาลเช่นกันนับตั้งแต่ปี ค.ศ. 1970 เป็นต้นมา มหาวิทยาลัยตั้งอยู่ทางตอนใต้ของอัมสเตอร์ดัม ถัดจากย่านธุรกิจเซาดัส

เมื่อปี ค.ศ. 2014 มีนักศึกษาลงทะเบียนในระบบทั้งสิ้น 23,656 คน มีบุคลากรฝ่ายวิชาการและนักวิจัย 2,263 คน และบุคลากรฝ่ายสนับสนุนอีก 1,410 คน งบประมาณสามในสี่มาจากการจัดสรรของรัฐบาล และอีกหนึ่งในสี่มาจาการเก็บค่าเล่าเรียน ทุนวิจัย และทุนเอกชน

ตราประจำมหาวิทยาลัยอย่างเป็นทางการคือตรา *หญิงพรหมจรรย์ในสวน* โดยมีอาบราฮัม เกาเปอร์ หัวหน้าคณะโปรเตสแตนต์ปฏิรูปและผู้ก่อตั้งมหาวิทยาลัยเป็นผู้คัดเลือก เป็นภาพของหญิงพรหมจรรย์นั่งอยู่ในส่วนและผายมือไปยังพระเจ้า มีความหมายถึงการปฏิรูปศาสนาฝ่ายโปรเตสแตนต์ในเนเธอร์แลนด์ช่วงคริสต์ศตวรรษที่ 16 ถึง 17 แต่ต่อมาได้เปลี่ยนมาใช้กริฟฟอนเป็นสัญลักษณ์มหาวิทยาลัยในการทั่วไปแทนในปี ค.ศ. 1990

## อ้างอิง


เสรีอัมสเตอร์ดัม
หมวดหมู่:สิ่งก่อสร้างในอัมสเตอร์ดัม
โดจาแคต

**อามาลา รัตนา ซันดีเล ซามีนี ** (; เกิด 21 ตุลาคม ค.ศ. 1995) หรือชื่อในวงการคือ **โดจาแคต** (,  ) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน เกิดและเติบโตในลอสแอนเจลิส เธอเริ่มทำผลงานเพลงบนซาวด์คลาวด์ขณะเป็นวัยรุ่น โดยเพลง "โซไฮ" ของเธอเป็นที่เข้าตาของเคโมซาบีและอาร์ซีเอเรเคิดส์ ต่อมาได้เซ็นสัญญาแล้วออกอีพีชุดแรก *[[เพอร์!]] * ในปี 2014 

หลังหยุดพักกิจกรรมด้านดนตรี โดจาแคตออกสตูดิโออัลบั้มแรกในชื่อ *[[อามาลา (อัลบั้ม|อามาลา]]* (2018) ซึ่งไม่ได้รับความสนใจมากนัก ต่อมาเธอประสบความสำเร็จในระดับไวรอล หลังจากซิงเกิล "มู!" ในปี 2018 กลายเป็นอินเทอร์เน็ตมีม โดยเป็นเพลงพิลึก (novelty song) ที่เธอกล่าวถึงการเป็นวัวอย่างตลกขบขัน จากความนิยมที่เพิ่มขึ้นนี้ เธอจึงออกอัลบั้มชุดที่สอง *[[ฮอตพิงก์]]* ในปีถัดมา ภายหลังอัลบั้มขึ้นถึงสิบอันดับแรกบนชาร์ต''บิลบอร์ด'' 200  และมีซิงเกิลอันดับหนึ่งบนชาร์ต''บิลบอร์ด'' ฮอต 100 อย่าง "เซย์โซ" ในเพลงฉบับรีมิกซ์ที่ร้องรับเชิญโดยนิกกี มินาจ อัลบั้มชุดที่สาม *[[แพลนเน็ตเฮอร์]]* (2021) สามารถครองอันดับที่สองบนชาร์ต *บิลบอร์ด* 200 นานสี่สัปดาห์ติดต่อกัน และมีซิงเกิลสิบอันดับแรกอย่าง "คิสมีมอร์" (ร้องรับเชิญโดยซีซา), "นีดทูโนว์" และ "วูแมน" อัลบั้มชุดที่สี่ *[[สการ์เล็ต]]* (2023) นำเสนอแนวเพลงฮิปฮอปเป็นหลัก อัลบั้มขึ้นถึงห้าอันดับแรกบนชาร์ต *บิลบอร์ด* 200 ขณะที่ซิงเกิลนำอย่าง "เพนต์เดอะทาวน์เรด" กลายเป็นเพลงที่ประสบความสำเร็จมากที่สุดของเธอ โดยนับเป็นครั้งแรกที่เธอมีเพลงเดี่ยวขึ้นอันดับที่หนึ่งบนชาร์ต *บิลบอร์ด* ฮอต 100 และประเทศอื่น ๆ อีกแปดประเทศ

*[[เดอะวอลล์สตรีทเจอร์นัล]]* อธิบายว่าเธอเป็น "แร็ปเปอร์ผู้มีทักษะทางเทคนิคพร้อมด้วยท่วงทำนองอันหนักแน่นและภาพลักษณ์ที่อาจหาญ" ทั้งนี้ โดจาแคตเป็นที่รู้จักจากการสร้างสรรค์วิดีโอและการแสดงที่ได้รับความนิยมอย่างแพร่หลายบนแพลตฟอร์มโซเชียลมีเดียอย่างติ๊กต็อก ด้วยความรอบรู้เกี่ยวกับวัฒนธรรมอินเทอร์เน็ต เธอจึงมีชื่อเสียงทางออนไลน์จากบุคลิกภาพที่ไร้สาระเช่นเดียวกับการปรากฎตัวบนเวที ตลอดอาชีพการทำงาน เธอได้รับรางวัลมากมาย ซึ่งรวมถึงรางวัลแกรมมีหนึ่งครั้ง จากการเข้าชิงสิบหกครั้ง, ''บิลบอร์ด'' มิวสิกอะวอดส์ห้าครั้ง, อเมริกันมิวสิกอะวอร์ดห้าครั้ง และเอ็มทีวีวิดีโอมิวสิกอะวอดส์อีกห้าครั้ง เธอเป็นหนึ่งในศิลปินที่ทำรายได้สูงสุดในคริสต์ทศวรรษ 2020 ตามประกาศของ *[[บิลบอร์ด]]* และได้รับเลือกเป็น 100 บุคคลที่ทรงอิทธิพลที่สุดในโลก จากนิตยสาร *[[ไทม์]]* ในปี 2023

## ผลงานเพลง

* *[[อามาลา (อัลบั้ม|อามาลา]]* (2018)
* *[[ฮอตพิงก์]]* (2019)
* *[[แพลนเน็ตเฮอร์]]* (2021)
* *[[สการ์เล็ต]]* (2023)

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:บุคคลที่เคยนับถือศาสนาฮินดู
หมวดหมู่:ชาวแอฟริกาใต้เชื้อสายซูลู
หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:นักร้องหญิงชาวอเมริกันเชื้อสายแอฟริกา
หมวดหมู่:ศิลปินสังกัดอาร์ซีเอเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:โปรดิวเซอร์เพลงชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายยิว
มหาวิทยาลัยติลบืร์ค

**มหาวิทยาลัยติลบืร์ค** () เป็นมหาวิทยาลัยรัฐที่ตั้งอยู่ในเมืองติลบืร์ค ประเทศเนเธอร์แลนด์ มีความเชี่ยวชาญด้านสังคมและพฤติกรรมศาสตร์ เศรษฐศาสตร์ นิติศาสตร์ ธุรกิจ เทววิทยา และมนุษยศาสตร์ มีนักเรียนประมาณ 14,300 คนโดยในจำนวนนี้มีนักเรียนต่างชาติราวร้อยละ 15 เมื่อปี ค.ศ. 2018 มหาวิทยาลัยมีการจัดการเรียนการสอนเป็นหลักสูตรในภาษาดัตช์ 35 หลักสูตรและหลักสูตรในภาษาอังกฤษ 45 หลักสูตร หรือหากแบ่งตามระดับการศึกษา จะมีหลักสูตรปริญญาตรี 22 หลักสูตร และหลักสูตรปริญญาโท 48 หลักสูตร

มหาวิทยาลัยมักได้รับการจัดอันดับให้อยู่ใน 500 อันดับแรกของมหาวิทยาลัยที่ดีที่สุดในโลกอยู่เสมอ ๆ โดยมีจุดเด่นด้านการวิจัยและการเรียนการสอน โดยเฉพาะในสาขาเศรษฐศาสตร์ บริหารธุรกิจ และนิติศาสตร์

## ประวัติ
เมื่อปี ค.ศ. 1927 ได้มีการก่อตั้งวิทยาลัยพาณิชยการโรมันคาทอลิก () ที่ติลบืร์คขึ้น โดยเมืองนี้อยู่ในส่วนใต้ของประเทศเนเธอร์แลนด์ที่ประชากรส่วนใหญ่นับถือศาสนาคริสต์นิกายคาทอลิก ต่อมาในปี ค.ศ. 1938 มีการเปลี่ยนชื่อเป็นวิทยาลัยเศรษฐศาสตร์คาทอลิก () และในปี ค.ศ. 1963 มีการเปลี่ยนชื่ออีกครั้งเป็นวิทยาลัยคาทอลิกติลบืร์ค ก่อนจะมาเป็นมหาวิทยาลัยคาทอลิกบราแบนต์ () และเป็นมหาวิทยาลัยติลบืร์ค (Tilburg University) ในปัจจุบัน

## อ้างอิง


## แหล่งข้อมูลอื่น

* 

ติลบืร์ค
หมวดหมู่:สิ่งก่อสร้างในจังหวัดนอร์ทบราแบนต์
มหาวิทยาลัยเทคโนโลยีเดลฟท์

**มหาวิทยาลัยเทคโนโลยีเดลฟท์** () เป็นมหาวิทยาลัยเทคโนโลยีของรัฐที่เก่าแก่ที่สุดในเนเธอร์แลนด์ ตั้งอยู่ที่เมืองเดลฟท์ จังหวัดเซาท์ฮอลแลนด์ มักได้รับการจัดอันดับให้เป็นมหาวิทยาลัยที่ดีที่สุดในประเทศเสมอ และเมื่อปี ค.ศ. 2020 ได้รับการจัดอันดับให้ติดอันดับ 15 มหาวิทยาลัยด้านวิศวกรรมศาสตร์ที่ดีที่สุดในโลก มหาวิทยาลัยมี 8 คณะและมีสถาบันวิจัยอีกมากมาย  มีนักศึกษากว่า 19,000 คน (รวมระดับปริญญาตรีและบัณฑิตวิทยาลัย) บุคลากรฝ่ายวิชาการกว่า 2,900 คนและฝ่ายสนับสนุนอีกกว่า 2,100 คน

มหาวิทยาลัยเทคโนโลยีเดลฟท์ ก่อตั้งขึ้นเมื่อวันที่ 8 มกราคม ค.ศ. 1848 โดยพระเจ้าวิลเลิมที่ 2 แห่งเนเธอร์แลนด์ในฐานะราชบัณฑิตวิทยาลัย โดยมีพระราชประสงค์จัดตั้งเป็นโรงเรียนฝึกอบรมข้าราชการเพื่อประจำการในหมู่เกาะอินเดียตะวันออกของเนเธอร์แลนด์(ปัจจุบันคือประเทศอินโดนีเซีย) โรงเรียนข้าราชการนี้ได้ขยายหลักสูตรและงานวิจัยเรื่อยมา จนกลายเป็นวิทยาลัยเทคนิคในปี ค.ศ. 1864 และเลื่อนฐานะเป็นสถาบันเทคโนโลยีเมื่อปี ค.ศ. 1905 ก่อนจะเปลี่ยนชื่อมาเป็นมหาวิทยาลัยเทคโนโลยีเดลฟท์เมื่อปี ค.ศ. 1986และมีผู้ได้รับรางวัลโนเบลมาแล้วหลายคน เช่น ยาโกบึส แฮ็นรีกึส วันต์โฮฟฟ์ ไฮเกอ กาเมอร์ลิง โอนเนิส และ ไซมอน ฟานเดอร์เมร์

## อ้างอิง


## แหล่งข้อมูลอื่น

* เว็บไซต์อย่างเป็นทางการ
* เว็บไซต์อย่างเป็นทางการในภาษาดัตช์

เทคโนโลยีเดลฟท์
หมวดหมู่:สิ่งก่อสร้างในจังหวัดเซาท์ฮอลแลนด์
มหาวิทยาลัยเทคโนโลยีไอนด์โฮเฟิน

**มหาวิทยาลัยเทคโนโลยีไอนด์โฮเฟิน** () เป็นมหาวิทยาลัยเทคโนโลยีในเมืองไอนด์โฮเฟน ประเทศเนเธอร์แลนด์ มักได้รับการจัดอันดับให้อยู่ใน 400 อันดับมหาวิทยาลัยที่ดีที่สุดในโลกอยู่เสมอ  ปัจจุบันมีนักศึกษา 11,295 คน และบุคลากร 3,200 คน

มหาวิทยาลัยก่อตั้งเมื่อวันที่ 23 มิถุนายน ค.ศ. 1956 โดยรัฐบาลเนเธอร์แลนด์ เริ่มจากการเป็นวิทยาลัยเทคนิคไอนด์โฮเฟิน (Technische Hogeschool Eindhoven) มาก่อน นับเป็นวิทยาลัยที่มุ่งเน้นเฉพาะสาขาเทคโนโลยีเป็นแห่งที่สองของเนเธอร์แลนด์ต่อจากมหาวิทยาลัยเทคโนโลยีเดลฟท์ และได้ยกฐานะเป็นมหาวิทยาลัยเทคโนโลยีไอนด์โฮเฟินเมื่อเดือนสิงหาคม ค.ศ. 1986

ในอดีต นักศึกษาที่สำเร็จการศึกษาจากมหาวิทยาลัยจะได้รับอักษรหน้าชื่อ *ir*. ซึ่งมาจากคำว่า *ingenieur* หรือวิศวกร อันเป็นระบบเดียวกับระบบเยอรมัน เพื่อให้แตกต่างกับผู้ที่สำเร็จการศึกษาจากวิทยาลัยเทคนิคที่จะได้รับอักษรนำหน้าชื่อ *ing*. โดยหลักสูตรปริญญาตรีจะมีระยะเวลาถึง 4-5 ปี อย่างไรก็ตาม ระบบนี้คงอยู่มาจนถึงปี ค.ศ. 2002 เมื่อได้มีการปรับหลักสูตรตามกระบวนการโบโลญญ่า ทำให้หลักสูตรถูกแบ่งเป็นระดับปริญญาตรีใน 3 ปีแรก และปริญญาโทอีก 2 ปีหลัง

## อ้างอิง


## แหล่งข้อมูลอื่น

* เว็บไซต์อย่างเป็นทางการ (ภาษาดัตช์)
* เว็บไซต์อย่างเป็นทางการ (ภาษาอังกฤษ)

เทคโนโลยีไอนด์โฮเฟิน
หมวดหมู่:สิ่งก่อสร้างในจังหวัดนอร์ทบราแบนต์
อู่ต่อเรือ

[thumb|[โมนาโกมารีน]]
[thumb|[อู่ต่อเรือคอนสตันซา ประเทศโรมาเนีย]]
[thumb|[ตุรกุรีแพร์ยาร์ด ประเทศฟินแลนด์]]

**อู่ต่อเรือ** () เรียกอีกอย่างว่า **อู่เรือ** () เป็นสถานที่ที่สร้างและซ่อมแซมเรือกำปั่น สิ่งเหล่านี้อาจเป็นเรือยอชท์, เรือทหาร, เรือท่องเที่ยว หรือเรือบรรทุกสินค้า หรือเรือโดยสารอื่น ๆ บางครั้งอู่เรือมีส่วนเกี่ยวข้องกับการบำรุงรักษาและกิจกรรมการทำฐานมากกว่าอู่ต่อเรือ ซึ่งบางครั้งเกี่ยวข้องมากกว่ากับการเริ่มต้นก่อสร้าง คำศัพท์นี้ใช้สับเปลี่ยนกันได้อย่างสม่ำเสมอ ส่วนหนึ่งเป็นเพราะวิวัฒนาการของอู่ต่อเรือและอู่เรือมักทำให้พวกมันเปลี่ยนหรือรวมบทบาท

ประเทศที่มีอุตสาหกรรมต่อเรือขนาดใหญ่ ได้แก่ ออสเตรเลีย, บราซิล, จีน, โครเอเชีย, เดนมาร์ก, ฟินแลนด์, ฝรั่งเศส, เยอรมนี, อินเดีย, ไอร์แลนด์, อิตาลี, ญี่ปุ่น, เนเธอร์แลนด์, นอร์เวย์, ฟิลิปปินส์, โปแลนด์, โรมาเนีย, รัสเซีย, สิงคโปร์, เกาหลีใต้, สวีเดน, ไต้หวัน, ยูเครน, สหราชอาณาจักร, สหรัฐ และเวียดนาม อุตสาหกรรมการต่อเรือนั้นมีการแยกส่วนในยุโรปมากกว่าในเอเชียที่ซึ่งประเทศต่าง ๆ มักจะมีบริษัทที่ใหญ่กว่า แต่จำนวนน้อยกว่า ส่วนเรือรบหลายลำได้รับการสร้างหรือบำรุงรักษาในที่อู่ต่อเรือเป็นเจ้าของ หรือดำเนินการโดยรัฐบาลแห่งชาติหรือกองทัพเรือ

อู่ต่อเรือสร้างขึ้นใกล้ทะเลหรือแม่น้ำที่มีน้ำขึ้นน้ำลงเพื่อให้สามารถเข้าถึงเรือของพวกเขาได้ง่าย ยกตัวอย่างเช่น สหราชอาณาจักร ซึ่งมีอู่ต่อเรือในแม่น้ำหลายสาย

สถานที่ตั้งของอู่ต่อเรือขนาดใหญ่จะมีปั้นจั่นเฉพาะทางจำนวนมาก, อู่แห้ง, ลาดกว้านเรือขึ้นลง, คลังสินค้าปลอดฝุ่น, เครื่องอำนวยความสะดวกในการทาสี และพื้นที่ขนาดใหญ่มากสำหรับการผลิตเรือ หลังจากช่วงชีวิตที่มีประโยชน์ของเรือได้สิ้นสุดลง มันก็จะทำการแล่นครั้งสุดท้ายไปยังลานทำลายเรือเก่า ซึ่งมักจะเกิดขึ้นที่หาดในเอเชียใต้ การต่อเรือในอดีตเกิดขึ้นที่อู่เแห้งในประเทศที่พัฒนาแล้ว แต่ด้วยค่าจ้างที่สูงและกฎระเบียบด้านสิ่งแวดล้อม จึงมีผลต่อการเคลื่อนที่ของอุตสาหกรรมไปยังภูมิภาคที่กำลังพัฒนา

## ประวัติ
อู่ต่อเรือที่เก่าแก่ที่สุดในโลกได้รับการสร้างขึ้นในเมืองท่าฮารับปาของโลถล เมื่อประมาณศตวรรษที่ 26 ก่อนคริสตกาล ในรัฐคุชราต ประเทศอินเดีย อู่เรือโลถลเชื่อมต่อกับเส้นทางโบราณของแม่น้ำสาพรมตีบนเส้นทางการค้าระหว่างเมืองฮารับปาในแคว้นสินธ์ และคาบสมุทรเสาราษฏร เมื่อทะเลทรายกัจฉ์โดยรอบเป็นส่วนหนึ่งของทะเลอาหรับ

## แหล่งข้อมูลอื่น

* Shipbuilding History – extensive collection of information about North American shipyards, including over 500 pages of US shipyard construction records
* Shipyards United States – from GlobalSecurity.org


หมวดหมู่:สิ่งก่อสร้างชายฝั่ง
มหาวิทยาลัยโกรนิงเงิน

**มหาวิทยาลัยโกรนิงเงิน** () เป็นมหาวิทยาลัยรัฐในเมืองโกรนิงเงิน ประเทศเนเธอร์แลนด์ ก่อตั้งเมื่อปี ค.ศ. 1614 โดยสมัชชาท้องถิ่นแห่งนครโกรนิงเงิน เป็นมหาวิทยาลัยที่เก่าแก่เป็นอันดับ 2 ของเนเธอร์แลนด์  ปัจจุบันมีนักศึกษาทั้งหมด 30,041 คน และบุคลากรฝ่ายวิชาการ 5,608 คน มีการจัดการเรียนการสอนใน 11 คณะ และ 9 บัณฑิตวิทยาลัย มีศูนย์วิจัยและสถาบันวิจัยทั้งหมด 27 แห่ง และมีหลักสูตรรวมกันกว่า 175 หลักสูตร มีผู้ได้รับรางวัลโนเบลมาแล้ว 4 คน และรางวัลสปิโนซา 5 คน ได้รับการจัดอันดับให้อยู่ใน 100 อันดับแรกของมหาวิทยาลัยที่ดีที่สุดในโลกอยู่เสมอๆ

## อ้างอิง


## แหล่งข้อมูลอื่น

* เว็บไซต์อย่างเป็นทางการ (ภาษาอังกฤษ)




โกรนิงเงิน
หมวดหมู่:สิ่งก่อสร้างในจังหวัดโกรนิงเงิน
มหาวิทยาลัยมาสทริชท์

**มหาวิทยาลัยมาสทริชท์** () เป็นมหาวิทยาลัยรัฐในเมืองมาสทริชท์ จังหวัดลิมบืร์ค ทางภาคใต้ของประเทศเนเธอร์แลนด์ ก่อตั้งขึ้นเมื่อปี ค.ศ. 1976 เป็นมหาวิทยาลัยที่อายุน้อยที่สุดเป็นอันดับ 2 ของเนเธอร์แลนด์ เมื่อปี ค.ศ. 2018 มีนักศึกษา 18,000 คนโดยในจำนวนนี้มีนักเรียนต่างชาติสูงถึงร้อยละ 53 และมีบุคลากรอีก 4,000 คน ครึ่งหนึ่งของหลักสูตรปริญญาตรีเป็นหลักสูตรภาษาอังกฤษและอีกครึ่งเป็นภาษาดัตช์ ส่วนหลักสูตรระดับปริญญาโทและปริญญาเอกส่วนใหญ่เป็นภาษาอังกฤษ

มหาวิทยาลัยมาสทริชท์มักได้รับการจัดอันดับให้อยู่ใน 300 อันดับแรกของมหาวิทยาลัยที่ดีที่สุดในโลกอยู่เสมอ  มีชื่อเสียงด้านการจัดการเรียนการสอนแบบ "เรียนจากปัญหา" (Problem-based learning) โดยคณะแพทยศาสตร์เริ่มนำวิธีนี้มาใช้นำร่องก่อนเมื่อปี ค.ศ. 1974 ก่อนที่คณะอื่นๆจะนำไปประยุกต์ตาม ปัจจุบัน มหาวิทยาลัยมี 6 คณะด้วยกัน ได้แก่ คณะสุขภาพแพทยศาสตร์และวิทยาศาสตร์สุขภาพ คณะจิตวิทยาและประสาทวิทยา วิทยาลัยธุรกิจและเศรษฐศาสตร์ คณะนิติศาสตร์ คณะศิลปศาสตร์และสังคมวิทยา และคณะวิทยาศาสตร์และวิศวกรรมศาสตร์

## อ้างอิง


## แหล่งข้อมูลอื่น

* เว็บไซต์อย่างเป็นทางการ  (ภาษาดัตช์และภาษาอังกฤษ)

มาสทริชท์
หมวดหมู่:สิ่งก่อสร้างในจังหวัดลิมบืร์ค (ประเทศเนเธอร์แลนด์)
มหาวิทยาลัยรัดเบาด์ไนเมเคิน

**มหาวิทยาลัยรัดเบาด์ไนเมเคิน** () เป็นมหาวิทยาลัยโรมันคาทอลิกที่ตั้งอยู่ในเมืองไนเมเคิน ประเทศเนเธอร์แลนด์ โดยได้รับการสนับสนุนงบประมาณจากรัฐ ปัจจุบันมีนักศึกษา 22,976 คน (ตุลาคม ค.ศ. 2019) ศึกษาอยู่ตามคณะต่าง ๆ 7 คณะได้แก่ คณะศิลปศาสตร์ คณะนิติศาสตร์ คณะแพทยศาสตร์ (ศูนย์การแพทย์มหาวิทยาลัยรัดเบาด์) วิทยาลัยการจัดการไนเมเคิน คณะปรัชญา เทววิทยา และศาสนศึกษา คณะวิทยาศาสตร์ และคณะสังคมศาสตร์

แต่เดิม มีการก่อตั้งมหาวิทยาลัยไนเมเคิน เมื่อ ค.ศ. 1655 แต่ได้มีการยุบเลิกไปอย่างรวดเร็วใน ค.ศ. 1680 ต่อมา มหาวิทยาลัยรัดเบาด์ไนเมเคินถูกตั้งขึ้นใหม่ใน ค.ศ. 1923 โดยใช้ชื่อแรกก่อตั้งว่า มหาวิทยาลัยคาทอลิกไนเมเคิน (Katholieke Universiteit Nijmegen) ในช่วงแรกมีนักเรียนเพียง 189 คนและคณาจารย์เพียง 27 คน ตั้งขึ้นตามความต้องการของชุมชนโรมันคาทอลิกที่ต้องการให้มีมหาวิทยาลัยขึ้นเป็นของตัวเอง เพราะนิกายคาทอลิกมักถูกกีดกันจากทางรัฐบาลเนเธอร์แลนด์ที่ให้การสนับสนุนนิกายโปรเตสแตนท์ จากนั้น สงครามโลกครั้งที่สองได้สร้างความเสียหายให้กับมหาวิทยาลัยอย่างหนักจากการทิ้งระเบิดและการสู้รบ หลังสงครามสงบ มหาวิทยาลัยกลับมาจัดการเรียนการสอนอีกครั้งเมื่อเดือนมีนาคม ค.ศ. 1945 และจำนวนนักเรียนได้เพิ่มขึ้นเรื่อย ๆ นับจากนั้น จาก 3,000 คนใน ค.ศ. 1960 เป็น 15,000 คน ใน ค.ศ. 1980 และมีมากกว่า 22,000 คนในปัจจุบัน ในจำนวนนี้มีนักเรียนต่างชาติคิดเป็นสัดส่วนประมาณ 10.7 เปอร์เซ็นต์

## อ้างอิง


## แหล่งข้อมูลอื่น

* 

รัดเบาด์ไนเมเคิน
หมวดหมู่:สิ่งก่อสร้างในจังหวัดเกลเดอร์ลันด์
มหาวิทยาลัยเอรัสมุสรอตเทอร์ดาม

**มหาวิทยาลัยเอรัสมุสรอตเทอร์ดาม หรือ เอรัสมุสอูนิเวอร์ซิไตท์รอตเทอร์ดาม** () เป็นมหาวิทยาลัยรัฐที่ตั้งอยู่ในเมืองรอตเทอร์ดาม ประเทศเนเธอร์แลนด์ ใช้ชื่อตามเดซีเดริอุส เอรัสมุส นักมนุษยนิยมและนักเทววิทยาศาสนาคริสต์ชาวดัตช์ สมัยคริสต์ศตวรรษที่ 15 มหาวิทยาลัยประกอบด้วย 7 คณะซึ่งสามารถจำแนกได้เป็น 4 กลุ่มสาขาได้ดังนี้

* สาขาสุขภาพ - มีคณะแพทยศาสตร์และวิทยาศาสตร์สุขภาพ(ศูนย์การแพทย์เอรัสมุส) และคณะนโยบายและการจัดการสุขภาพเอรัสมุส
* สาขาการเงิน - มีคณะเศรษฐศาสตร์เอรัสมุสและการจัดการรอตเทอร์ดาม
* สาขาบริหาร - มีคณะนิติศาสตร์เอรัสมุส และคณะสังคมศาสตร์และพฤติกรรมศาสตร์เอรัสมุส
* สาขาวัฒนธรรม - มีคณะประวัติศาสตร์วัฒนธรรมและการสื่อสาร และคณะปรัชญาเอรัสมุส

มหาวิทยาลัยก่อตั้งขึ้นเมื่อวันที่ 8 พฤศจิกายน ค.ศ. 1913 ปัจจุบันมีนักศึกษา 29,790 คน และบุคลากร 3,089 คน

## อ้างอิง

## แหล่งข้อมูลอื่น

* 
* Erasmus University Rotterdam datasets


เอรัสมุสรอตเทอร์ดาม
หมวดหมู่:สิ่งก่อสร้างในจังหวัดเซาท์ฮอลแลนด์
ปฏิบัติการคอลลาร์ (การตีโฉบฉวยของคอมมานโด)

**ปฏิบัติการคอลลาร์** เป็นรหัสนามสำหรับการตีโฉบฉวยของหน่วยคอมมานโดเป็นครั้งแรก ดำเนินการโดยกองทัพบริติช ในช่วงสงครามโลกครั้งที่สอง พื้นที่ที่ได้เลือกสำหรับการตีโฉบฉวยคือจังหวัดปาดกาแลบนชายฝั่งฝรั่งเศส หน่วยคอมมานโดบริติชไม่ได้ถูกก่อตั้งมานานและยังไม่ได้รับการฝึกแต่อย่างใด ดังนั้นปฏิบัติการได้ถูกมอบให้กับกองร้อยอิสระที่ 11 ภายใต้บัญชาการของพันตรี รอนนี ท็อด

เป้าหมายของการตีโฉบฉวบครั้งนี้คือการลาดตระเวนพื้นที่ทั้งสี่แห่งและจับกุมเชลย ในช่วงคืนวันที่ 24/25 มิถุนายน ค.ศ. 1940 ทหาร 115 นายของกองร้อยอิสระที่ 11 ได้ดำเนินปฏิบัติการ แต่พวกเขาไม่สามารถรวบรวมข่าวกรองหรือทำให้อุปกรณ์เครื่องมือของเยอรมันเกิดความเสียหาย ความสำเร็จเพียงอย่างเดียวของพวกเขาคือการสังหารทหารยามเยอรมันสองนาย

## อ้างอิง

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
ปฏิบัติการแอมบาเซเดอร์

**ปฏิบัติการแอมบาเซเดอร์** เป็นปฏิบัติการที่ดำเนินการโดยคอมมานโดบริติช เมื่อวันที่ 14-15 กรกฎาคม ค.ศ. 1940 ในช่วงบริบทของสงครามโลกครั้งที่สอง เป็นการตีโฉบฉวยครั้งที่สองโดยหน่วยคอมมานโดบริติชที่เพิ่งก่อตั้งขึ้นมาใหม่และได้มุ่งความสนใจไปที่เกาะเกิร์นซีย์ในบริเวณช่องแคบที่อยู่ภายใต้การยึดครองของเยอรมัน

การตีโฉบฉวยของเหล่าพรรคพวกประกอบด้วยทหาร 40 นายจากหน่วยคอมมานโดที่ 3 ที่เพิ่งก่อตั้งขึ้นมาใหม่ ภายใต้บัญชาการของพันโท จอห์น เดิร์นฟอร์ด-สเลเทอร์ และทหาร 100 นายของกองร้อยอิสระที่ 11 ภายใต้การบัญชาการของพันตรี รอนนี ท็อด

เนื่องจากมีการเกิดอุบัติเหตุหลายครั้ง โชคไม่ค่อยดี และรีบเร่งที่จะวางแผนและนำไปใช้ ผลลัพธ์ของการตีโฉบฉวยไม่ก่อประโยชน์ทางทหารแต่อย่างใดสำหรับบริติช แม้ว่าประสบการณ์ที่ได้รับจากการก่อตั้งและดำเนินการของปฏิบัติการครั้งนี้เพื่อพิสูจน์ว่ามีค่าสำหรับความเร็จของการปฏิบัติการคอมมานโดที่ตามมา

## อ้างอิง

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ความขัดแย้งในปี พ.ศ. 2483
ไชย ประทีปะเสน

พลตรี **ไชย ประทีปะเสน** (7 มิถุนายน พ.ศ. 2449 – 1 กรกฎาคม พ.ศ. 2504) นักการเมืองชาวไทย เป็นอดีตเลขาธิการนายกรัฐมนตรี (จอมพล แปลก พิบูลสงคราม) อดีตเลขาธิการคณะรัฐมนตรี อดีตสมาชิกพฤฒสภา และเป็นสมาชิกคณะราษฎรสายทหารบก

## ประวัติ
ไชย ประทีปะเสน เป็นหนึ่งในสมาชิกคณะราษฎร ซึ่งเป็นกลุ่มบุคคลที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ

ไชย ประทีปะเสน ได้รับแต่งตั้งเป็นเลขาธิการนายกรัฐมนตรี ในสมัยของจอมพล แปลก พิบูลสงคราม ในปี พ.ศ. 2485 นับเป็นเลขาธิการนายกรัฐมนตรีคนแรกของประเทศไทย และต่อมาในปี พ.ศ. 2486 ก็ได้รับแต่งตั้งเป็นเลขาธิการคณะรัฐมนตรีอีกหน้าที่หนึ่ง จนถึงเดือนกุมภาพัฯธ์ พ.ศ. 2487 จึงพ้นจากตำแหน่งเลขาธิการนายกรัฐมนตรี เหลือเพียงดำรงตำแหน่งเลขาธิการคณะรัฐมนตรีเพียงตำแหน่งเดียว ต่ออีกจนถึงเดือนกันยายนของปีเดียวกัน

ในปี พ.ศ. 2489 ไชย ได้รับแต่งตั้งเป็นสมาชิกพฤฒสภา ในวุฒิสภาไทย ชุดที่ 1 จนถึงปี พ.ศ. 2490

ต่อมาในปี พ.ศ. 2496 เกิดแนวความคิดในการปรับปรุงพัฒนาบ้านเมือง หลังภัยสงครามโลกครั้งที่สอง ในรัฐบาลของจอมพล ป. พิบูลสงคราม นายกรัฐมนตรี ซึ่งในขณะนั้น พลโท ประยูร ภมรมนตรี รัฐมนตรีว่าการกระทรวงการคลัง ได้เสนอให้มีการก่อสร้างโรงแรมขนาดใหญ่ในกรุงเทพมหานคร เมื่อปี พ.ศ. 2495 เพื่อเตรียมรองรับการประชุมสหภาพรัฐสภา สมัยที่ 45 ในปี พ.ศ. 2499 คณะรัฐมนตรี จึงมีมติเห็นชอบให้จัดตั้งบริษัทจำกัดขึ้น เพื่อเป็นองค์กรดำเนินการจัดตั้งโรงแรมดังกล่าว โดยมีชื่อว่า "บริษัทสหโรงแรมไทยและการท่องเที่ยว จำกัด" มีชื่อภาษาอังกฤษว่า "The Syndicate of Thai Hotels and Tourists Enterprises Limited" จดทะเบียนเมื่อวันที่ 26 มีนาคม พ.ศ. 2496 โดยมีเขา และผู้เริ่มการตั้งบริษัท จำนวนรวม 8 คน คือ พลตำรวจเอก เผ่า ศรียานนท์ พลโท ประยูร ภมรมนตรี โชติ คุณะเกษม สัญญา ยมะสมิต พันตรี รักษ์ ปันยารชุน พลตรี ไชย ประทีปะเสน ศุจิน ลพานุกรม และหม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์)

## เครื่องราชอิสริยาภรณ์

## อ้างอิง

หมวดหมู่:สมาชิกคณะราษฎร
หมวดหมู่:ทหารบกชาวไทย
หมวดหมู่:เลขาธิการคณะรัฐมนตรีไทย
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:เลขาธิการนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
มหาวิทยาลัยตเว็นเตอ

**มหาวิทยาลัยตเว็นเตอ** () เป็นมหาวิทยาลัยเทคนิคของรัฐ ตั้งอยู่ที่เมืองแอ็นสเคอเด ประเทศเนเธอร์แลนด์ ปัจจุบันมีนักศึกษา 11,136 คน และบุคลากรอีก 3,150 คน (ปี ค.ศ. 2019)

มหาวิทยาลัยตเว็นเตอมักได้รับการจัดอันดับให้อยู่ใน 400 มหาวิทยาลัยที่ดีที่สุดในโลกอยู่เสมอ เช่น อันดับ 184 จากไทมส์ไฮเออร์เอดยูเคชันในปี ค.ศ. 2019 มักได้รับการขนานนามว่าเป็นมหาวิทยาลัยที่มีการสร้างนวัตกรรมสูง

## ประวัติ
มหาวิทยาลัยตเว็นเตอก่อตั้งขึ้นเมื่อปี ค.ศ.1961 ในชื่อ วิทยาลัยเทคนิคตเว็นเตอ ( หรือย่อเป็น ) เป็นสถาบันเทคนิคแห่งที่สามของประเทศเนเธอร์แลนด์ ต่อจาก มหาวิทยาลัยเทคโนโลยีเดลฟท์และมหาวิทยาลัยเทคโนโลยีไอนด์โฮเฟิน ภายหลังเปลี่ยนชื่อเป็นมหาวิทยาลัยตเว็นเตอในปี ค.ศ. 1986 อันเป็นผลจากพระราชบัญญัติการศึกษาดัตช์ปี ค.ศ. 1984

สภาพผู้แทนราษฎรของเนเธอร์แลนด์ตัดสินใจตั้งมหาวิทยาลัยขึ้นในท้องที่ของแอ็นสเคอเด อันเป็นเมืองหลักของภูมิภาคตเว็นเตอเนื่องจากในสมัยนั้นเป็นภูมิภาคที่มีการทำอุตสาหกรรมหลากหลาย โดยเฉพาะสิ่งทอ โลหะ อิเล็กทรอนิกส์ วิศวกรรม และเคมี นอกจากนี้ รัฐบาลยังหวังให้การตั้งมหาวิทยาลัยช่วยกระตุ้นเศรษฐกิจท้องถิ่นจากการที่อุตสาหกรรมสิ่งทอเริ่มซบเซาลงไป

## วิทยาเขต
มหาวิทยาลัยตเว็นเตอ ตั้งอยู่ในที่ดินชนบทที่เรียกว่า *ดรีแนร์โล* โดยอยู่ระหว่างเฮงเงโลกับแอ็นสเคอเด ในขณะนั้นเป็นกรรมสิทธิ์ของเทศบาลแอ็นสเคอเด เป็นเพียงที่รกร้างมีป่าไม้ ทุ่งหญ้า และบ่อน้ำ สถาปนิกสองคนคือ ฟัน ไตเยิน และฟัน เอ็มบ์เดิน เริ่มออกแบบพื้นที่ให้เป็นมหาวิทยาลัยที่มีวิทยาเขตในตัวเองให้นักเรียนและบุคลากรอยู่อาศัย ทำงาน และทำกิจกรรมร่วมกันได้ในภายในวิทยาเขตคล้ายระบบอเมริกัน ในปัจจุบันเป็นเพียงมหาวิทยาลัยเพียงแห่งเดียวในเนเธอร์แลนด์ที่มีระบบวิทยาเขตแบบนี้ โดยมีสหภาพนักศึกษาเป็นผู้ผลักดันการทำกิจกรรมในมหาวิทยาลัย

## องค์กร

### การบริหาร
ปัจจุบัน อธิการบดีของมหาวิทยาลัยคือ โตม ปัลสตรา ส่วนประธานคณะกรรมการบริหารคือ ฟิกตอร์ ฟันเดร์ไคส์ และรองประธานคือมีร์ยัม เบาลต์-สเปียริง

### คณะ
มหาวิทยาลัยตเว็นเตอ มี 5 คณะด้วยกัน ได้แก่
* คณะพฤติกรรมศาสตร์ การจัดการ และสังคมศาสตร์ (BMS)
* คณะเทคโนโลยีวิศวกรรม (ET)
* คณะวิศวกรรมอิเล็กทรอนิกส์ คณิตศาสตร์ และวิทยาการคอมพิวเตอร์ (EEMCS)
* คณะวิทยาศาสตร์และเทคโนโลยี (ST)
* คณะภูมิสารสนเทศศาสตร์และการสำรวจโลก (ITC)

## การวิจัย
นอกจากคณะต่าง ๆ แล้ว มหาวิทยาลัยยังเป็นที่ตั้งของสถาบันวิจัยและศูนย์วิจัยต่าง ๆ ได้แก่ สถาบันนาโนเทคโนโลยี MESA+ ศูนย์เทคโนโลยีการแพทย์ TechMed สถาบันสังคมดิจิทัล ศูนย์ศึกษาปรัชญาของเทคโนโลยีและวิศวกรรมศาสตร์ ศูนย์ยุโรปศึกษา ศูนย์ศึกษานโยบายการศึกษาขั้นสูง ศูนย์วิจัยและพัฒนาการให้บริการสาธารณสุข ศูนย์วิจัยการผลิตและการพัฒนาแบบบูรณาการ สถาบันเพื่อองค์ความรู้การเป็นผู้ประกอบการ ศูนย์ศึกษานโยบายวิทยาศาสตร์และเทคโนโลยี ศูนย์น้ำตเว็นเตอ ศูนย์เพื่อความเป็นเลิศทางจริยธรรมและเทคโนโลยี 4TU

### การศึกษา
มหาวิทยาลัยทเว็นเตมีหลักสูตรมากมาย ตั้งแต่การบริหารธุรกิจ จิตวิทยา ฟิสิกส์ประยุกต์ วิศวกรรมศาสตร์ และเทคโนโลยีชีวแพทย์ โดยในด้านวิทยาศาสตร์ประยุกต์จะเน้นนาโนเทคโนโลยี เทคโนโลยีกระบวนการ เทคโนโลยีข้อมูลข่าวสารและการสื่อสาร และวิทยาการชีวเวช

มหาวิทยาลัยยังมีชื่อเสียงในด้านการบ่มเพาะนวัตกรรม ปัจจุบัน มีบริษัทที่มีจุดเริ่มต้นจากมหาวิทยาลัย (spin-off) แล้วกว่า 1,000 แห่ง นับว่าสูงกว่ามหาวิทยาลัยอื่น ๆ ในเนเธอร์แลนด์

## ศิษย์เก่าที่มีชื่อเสียง
* เซส ลิงกส์ ผู้คิดค้นและพัฒนาไวไฟ
* ยาป ฮาร์ตเซิน ผู้คิดค้นและพัฒนาบลูทูธ

## อ้างอิง

## แหล่งข้อมูลอื่น

* เว็บไซต์อย่างเป็นทางการ


ตเว็นเตอ
หมวดหมู่:สิ่งก่อสร้างในจังหวัดโอเฟอไรส์เซิล
ซูม

**ซูม วิดีโอคอมมิวนิเคชันส์** () หรือเรียกย่อว่า **ซูม** เป็นบริษัทอเมริกันที่ให้บริการซอฟต์แวร์ด้านการประชุมทางไกล และการประชุมออนไลน์ สำนักงานใหญ่ตั้งอยู่ที่แซนโฮเซ รัฐแคลิฟอร์เนีย สหรัฐ โดยให้บริการ การประชุมทางไกล การประชุมออนไลน์ แช็ต ความร่วมมือออนไลน์ ผ่านทางคอมพิวเตอร์ระบบปฏิบัติการวินโดว์และแมคโอเอส และมีบริการผ่านสมาร์ตโฟนและแท็บเลตผ่านทาง ระบบปฏิบัติการไอโอเอสและแอนดรอยด์

ซูมได้ถูกเรียกว่าเป็นซอฟต์แวร์ที่นิยมมากที่สุดในหลายประเทศในด้านประชุมทางไกล โดยมีลักษณะเด่นที่การใช้งานที่ง่ายเมื่อเทียบกับซอฟต์แวร์ประเภทเดียวกัน ตั้งแต่ต้น ค.ศ. 2020 มีการใช้งานซอฟต์แวร์ของซูมเพิ่มขึ้นทั่วโลกหลังจากมีการใช้มาตรการการกักด่านเพื่อหยุดการระบาดทั่วของโควิด-19 และมีข้อวิจารณ์หลายอย่างในด้านความปลอดภัยทางคอมพิวเตอร์และความเป็นส่วนตัว

## ประวัติ
ซูมก่อตั้งเมื่อปี พ.ศ. 2554 โดยเอริก ยวน วิศวกรจากบริษัทซิสโกหนึ่งในทีมงานที่พัฒนาซอฟต์แวร์ WebEx โดยซูมเปิดให้บริการครั้งแรกเมื่อ มกราคม พ.ศ. 2556 และในปีเดียวกันเดือนพฤษภาคม มีผู้ใช้งานมากกว่าหนึ่งล้านคน 

## ผลิตภัณฑ์
[thumb|โฆษณาซูมที่[ท่าอากาศยานนานาชาติเดนเวอร์]]
ซูมให้บริการซอฟต์แวร์สำหรับประชุมออนไลน์ โดยแบ่งเป็นหลายรูปแบบ เช่น
* Zoom Basic ให้บริการฟรี จำนวนเวลาใช้งานครั้งละ 40 นาที และผู้เข้าร่วม 100 คน
* Zoom Pro จำนวนเวลาใช้งานไม่เกิน 24 ชั่วโมง และผู้เข้าร่วม 300 คน
และบริการอื่น

## การวิพากษ์วิจารณ์
### การห้ามใช้งาน
จากปัญหาเรื่องความปลอดภัยและความเป็นส่วนตัว หลายหน่วยงานได้มีการประกาศอย่างเป็นทางการในการห้ามใช้งาน อาทิ

*กูเกิล

*นาซา

*สเปซเอ็กซ์

*ประเทศแคนาดา (การใช้งานภาครัฐ) 

*กระทรวงต่างประเทศ (ประเทศเยอรมนี)

*โรงเรียนรัฐของนครนิวยอร์ก 

*ไต้หวัน (การใช้งานภาครัฐ)

## ดูเพิ่ม
* สไกป์

## รายการอ้างอิง

## แหล่งข้อมูลอื่น
* 

หมวดหมู่:ซอฟต์แวร์
หมวดหมู่:การสื่อสาร
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2562
ทางหลวงแผ่นดินหมายเลข 2021

**ทางหลวงแผ่นดินหมายเลข 2021 สายดงไร่–บ้านผือ** เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นบนถนนมิตรภาพ (ทางหลวงแผ่นดินหมายเลข 2) ที่บ้านดงไร่ อำเภอเมืองอุดรธานี และสิ้นสุดโดยเชื่อมต่อกับถนนชนบทบำรุง ในเขตเทศบาลตำบลบ้านผือ อำเภอบ้านผือ ระยะทางทั้งสิ้น 42.573 กิโลเมตร
## รายชื่อทางแยก

## อ้างอิง

2021
4-2021
หมวดหมู่:ถนนในจังหวัดอุดรธานี
ตเว็นเตอ

**ตเว็นเตอ** () เป็นภูมิภาคทางตะวันออกของจังหวัดโอเฟอไรส์เซิลในประเทศเนเธอร์แลนด์ คำว่าตเว็นเตอมาจากคำว่า *ตุยฮันตี* (Tuihanti) อันเป็นชื่อของชนเผ่าเยอรมันที่เคยตั้งถิ่นฐานอยู่ในแถบนี้ในสมัยโรมันโบราณ ตเว็นเตอมีประชากรประมาณ 620,000 คน โดยส่วนใหญ่อาศัยอยู่ในเมืองใหญ่อย่างอัลเมอโล เฮงเงโล และเอ็นสเคอเด

## ภูมิทัศน์
thumb|เขตเทศบาลในภูมิภาคตเว็นเตอ
แม้ตเว็นเตอจะมีความเป็นเมืองสูง และก็ขึ้นชื่อเรื่องของชนบทที่มีธรรมชาติสวยงาม เป็นจุดดึงดูดนักท่องเที่ยวให้มาพักผ่อนในวันหยุด มีภูเขาขนาดเล็กมากมายจากเหนือจรดใต้ และยังมีสถาปัตยกรรมยุคโรมันหลงเหลืออยู่บ้าง เศรษฐกิจของตเว็นเตอขึ้นอยู่กับเกษตรกรรม ทำให้พื้นที่หลายส่วนอุดมไปด้วยทุ่งหญ้า ทุ่งเลี้ยงสัตว์สลับกับป่าพุ่มเตี้ย ทั้งยังมีป่าชายเลนและบึงจำนวนไม่น้อย

## เศรษฐกิจ
เศรษฐกิจของตเว็นเตอขึ้นกับเกษตรกรรมค่อนข้างมาก รองลงมาเป็นภาคบริการและการท่องเที่ยว และภายหลังเริ่มเป็นที่รู้จักจากการขายสินค้าท้องถิ่นไปทั่วประเทศ เช่น เบียร์โครลส์ นอกจากนี้ ตเว็นเตอยังมีบริษัทก่อสร้างเกิดขึ้นมากมาย โดยเฉพาะในเมืองไรส์เซิน ที่มีบริษัทการก่อสร้าง ไฟฟ้า ปั๊มน้ำ และฉนวนความร้อนตั้งอยู่มากมาย ส่วนหมู่บ้านทางตะวันออกเฉียงเหนือมีความเชี่ยวชาญด้านวิศวกรรมถนน มีบริษัทหลายแห่งตั้งอยู่โดยไม่เพียงก่อสร้างถนนในประเทศเท่านั้นแต่ยังมีการลงทุนไกลถึงเอเชียและอเมริกาอีกด้วย

## วัฒนธรรม
ธงของตเว็นเตอเป็นธงสีแดงสดใสและมีม้าพยศสีขาวอยู่ตรงกลาง ซึ่งเชื่อว่ามาจากม้าพันธุ์ดีของชาวแซกซัน นอกจากนี้ ม้าพยศสีขาวยังปรากฏในตราประจำรัฐนอร์ทไรน์-เว็สท์ฟาเลินและรัฐนีเดอร์ซัคเซิน สองรัฐในเยอรมนีที่อยู่ติดกับตเว็นเตออีกด้วย

ตเว็นเตอมีวัฒนธรรมท้องถิ่นหลายอย่างที่เป็นเอกลักษณ์และได้รับการอนุรักษ์มาจนถึงทุกวันนี้ เช่น กีฬาโบว์ลิงถนน () ชาวตเว็นเตอทางตะวันออกเป็นนับถือคริสต์ศาสนานิกายคาทอลิกจำนวนมาก ซึ่งต่างกับทางตะวันตกที่เป็นชาวโปรเตสแตนต์ ทางตะวันออกจึงมีการฉลองเทศกาลคาร์นิวัลกันอย่างสนุกสนานในช่วงปลายเดือนกุมภาพันธ์

ตเว็นเตอรับเอาวัฒนธรรมอาหารมาจากหลายแห่ง แต่ก็มีอาหารท้องถิ่นที่เป็นเอกลักษณ์และดั้งเดิมของท้องที่อยู่บ้าง เช่น ขนมปังลูกเกดที่นิยมรับประทานเพื่อฉลองการเกิดของทารก ไส้กรอกตับย่าง รวมไปถึงเบียร์	

สถาปัตยกรรมของตเว็นเตอได้รับอิทธิพลมาจากชาวแซกซันค่อนข้างมาก ลักษณะของบ้านแบบดั้งเดิมจะคล้ายกับทางตอนเหนือของเยอรมนี เช่น *เลิสฮุส* ซึ่งแปลตรงตัวว่าบ้านหลวม ๆ ที่ส่วนใหญ่เป็นบ้านขนาดเล็กมีเพียงห้องเดียวที่คนและสัตว์เลี้ยงใช้ชีวิตร่วมกัน มีหลังคาสูงกว่าปกติหรือคิดเป็นราว ๆ สองในสามของความสูงของบ้าน

ภาษาท้องถิ่นของตเว็นเตอ คือ ภาษาตเว็นตส์ เป็นภาษาย่อยภาษาหนึ่งของภาษาเยอรมันต่ำและได้รับการรับรองจากรัฐบาลเนเธอร์แลนด์อย่างเป็นทางการให้เป็นภาษาท้องถิ่น (เช่นเดียวกับภาษาลิมบูร์กทางตอนใต้ของประเทศ) การออกเสียงนั้นแตกต่างไปในแต่ละหมู่บ้านแต่ไม่ต่างกันมากนัก ในอดีตภาษาไม่เป็นที่ยอมรับจึงมีคนพูดน้อยลง จนกระทั่งได้มีการส่งเสริมให้อนุรักษ์ ผ่านการจัดเทศกาลสำเนียง การแข่งขันการเขียน และจัดโครงการส่งเสริมวัฒนธรรมท้องถิ่นขึ้น ภาษาตเว็นตส์จึงยังไม่สูญหายไป

ทางด้านกีฬานั้น มีสโมสรฟุตบอลอาชีพเพียงแห่งเดียวของภูมิภาคคือ สโมสรฟุตบอลตเว็นเตอ ปัจจุบันเล่นอยู่ในลีกสูงสุดเอเรอดีวีซี เป็นหนึ่งในทีมที่ประสบความสำเร็จในระยะหลัง โดยสามารถครองแชมป์ลีกสูงสุดได้ในปี ค.ศ. 2010 และคว้าแชมป์ฟุตบอลถ้วยได้ในปี ค.ศ. 2011 นอกจากนี้ ตเว็นเตอยังเป็นบ้านเกิดของนักกีฬาว่ายน้ำและนักกีฬาขี่ม้าเหรียญทองโอลิมปิกอีกหลายคน

## อ้างอิง

## แหล่งข้อมูลอื่น

* BeleefTwente.nl – เว็บไซต์ข้อมูลสำหรับนักท่องเที่ยว

หมวดหมู่:ประเทศเนเธอร์แลนด์
หมวดหมู่:จังหวัดโอเฟอไรส์เซิล
ไมโครโฟนไร้สาย

thumb|right|นักการเมืองปราศรัยหาเสียงด้วยไมโครโฟนไร้สาย
thumb|right|ชุดไมโครโฟนไร้สายและกล่องสถานีฐาน ยี่ห้อ Nady รุ่น DKW-Duo

**ไมโครไฟนไร้สาย** หรือ**ไมค์ลอย** () เป็นไมโครโฟนชนิดที่ไม่ใช้สายเชื่อมต่อไปยังเครื่องขยายเสียงหรืออุปกรณ์บันทึก แต่จะส่งสัญญาณเสียงผ่านคลื่นวิทยุแทน, ซึ่งทำให้ผู้พูดสามารถเดินไปรอบพื้นที่ หรือใช้ท่าทางได้อย่างอิสระ โดยที่ไม่มีปัญหาสายสัญญาณยาวไม่พอหรือพันกัน และหลีกเลี่ยงการเดินสะดุดสายหกล้ม, จึงนิยมใช้กันมากในงานแสดงบนเวที รายการโทรทัศน์ และการพูดในที่สาธารณะ

ไมโครไฟนไร้สายแบบธรรมดา จะมีส่วนประกอบหลักเป็นตัวไมโครโฟนซึ่งใช้รับเสียงจากผู้พูด ภายในจะมีชิ้นส่วนพื้นฐานคล้ายไมโครโฟนปกติ แต่จะเพิ่มแบตเตอรี่และเครื่องส่งวิทยุเข้ามา เพื่อแปลงสัญญาณเสียงเป็นคลื่นวิทยุ, และจะต้องมีกล่องอุปกรณ์สถานีฐาน (ตั้งอยู่กับที่) ซึ่งเป็นเครื่องรับวิทยุที่ทำการรับคลื่นและแปลงกลับเป็นสัญญาณเสียง เพื่อป้อนให้กับอุปกรณ์ที่จะนำสัญญาณเสียงไปใช้ต่อไป, โดยย่านความถี่วิทยุที่ไมโครไฟนไร้สายใช้ จะแตกต่างกันไปตามข้อกำหนดในแต่ละประเทศ

[thumb|right|upright|ไมค์หนีบปกเสื้อ ยี่ห้อ[โซนี่ รุ่น UTX-B2]]

ในบางกรณี เช่นการสัมภาษณ์อย่างใกล้ชิด การบันทึกรายการโทรทัศน์นอกสถานที่ หรือการแสดงละครเวที ซึ่งต้องการให้มือทั้งสองข้างของผู้พูดว่าง เพื่อทำกิจกรรมหรือท่าทางประกอบ, จะมีการใช้ไมโครโฟนไร้สายชนิดพิเศษ เรียกว่า**ไมค์หนีบปกเสื้อ**, ซึ่งส่วนไมโครโฟนที่ใช้รับเสียงจริงๆ มีขนาดเล็กและแยกอยู่ต่างหาก จะหนีบซ่อนไว้ที่บริเวณคอเสื้อของผู้พูด และมีสายเชื่อมไปยังกล่องบรรจุเครื่องส่งวิทยุพร้อมแบตเตอรี่ ซึ่งสวมไว้ที่บริเวณเข็มขัด, เพื่อทำให้การพูดดูเป็นธรรมชาติ และไม่มีอุปกรณ์รบกวนสายตาผู้ชม

หมวดหมู่:เครื่องเสียง
หมวดหมู่:วิทยุ
มหาวิทยาลัยยูเทรกต์

**มหาวิทยาลัยยูเทรกต์** () เป็นมหาวิทยาลัยเก่าแก่ที่ตั้อยู่ในเมืองยูเทรกต์ จังหวัดยูเทรกต์ ประเทศเนเธอร์แลนด์ ก่อตั้งขึ้นในปี ค.ศ. 1636 มีนักเรียนที่ลงทะเบียน 29,425 คนและบุคลากร 5,568 คน (ปี ค.ศ. 2016) มักได้รับการจัดอันดับให้อยู่ใน 100 มหาวิทยาลัยที่ดีที่สุดในโลกอยู่เสมอ

คำขวัญของมหาวิทยาลัยคือ "Sol Iustitiae Illustra Nos" ในภาษาละตินซึ่งหมายความว่า พระอาทิตย์แห่งความยุติธรรมสาดส่องเรา ซึ่งถอดมาจากคัมภีร์ไบเบิลภาษาละตินที่แปลโดยมาลาคี 4:2 จนถึงปัจจุบัน มหาวิทยาลัยยูเทรกต์มีผู้ได้รับรางวัลโนเบลมาแล้ว 12 คนและรางวัลสปิโนซาอีก 13 คน

## ประวัติ
มหาวิทยาลัยยูเทรกต์ ตั้งขึ้นเมื่อวันที่ 26 มีนาคม ค.ศ. 1636 โดยศาสตราจารย์ กิสเบร์ตุส ฟูเทียส กล่าวสุนทรพจน์ในการก่อตั้งมหาวิทยาลัย และมีศาสตราจารย์เบอร์นาดุส สโคทานุส ดำรงตำแหน่งอธิการบดีคนแรก ในช่วงแรกมีนักเรียนเพียงไม่กี่สิบคนเข้ามาศึกษาในมหาวิทยาลัย และมีคณาจารย์เพียง 7 คนเท่านั้น เน้นการศึกษาด้านปรัชญา เทววิทยา แพทยศาสตร์ และนิติศาสตร์

มหาวิทยาลัยเริ่มขยายใหญ่ขึ้นในศตวรรษที่ 17 พร้อมๆกับมหาวิทยาลัยไลเดิน มหาวิทยาลัยโกรนิงเงิน และมหาวิทยาลัยอัมสเตอร์ดัม มีการก่อสร้างสวนพฤกษศาสตร์และหอดูดาวสเมโทเรินขึ้น มีนักศึกษาจากต่างประเทศ โดยเฉพาะจากเยอรมนี อังกฤษ และสก็อตแลนด์เดินทางเข้ามาศึกษา และเรอเน เดการ์ตก็เคยอยู่ที่มหาวิทยาลัยแห่งนี้มาก่อน

เมื่อฝรั่งเศสเข้ายึดครองเนเธอร์แลนด์ในสงครามนโปเลียน มหาวิทยาลัยยูเทรกต์ถูกลดฐานะให้เป็นเพียงโรงเรียนมัธยมปลาย แต่เมื่อจักรพรรดินโปเลียนแพ้สงคราม ได้มีการก่อตั้งสหราชอาณาจักรเนเธอร์แลนด์ขึ้น โรงเรียนได้กลับมาเป็นมหาวิทยาลัยดังเดิม

## สาขาวิชา
มหาวิทยาลัยยูเทรกต์มีทั้งหมด 7 คณะ ได้แก่

* คณะมนุษยศาสตร์
* คณะสังคมศาสตร์และพฤติกรรมศาสตร์
* คณะนิติศาสตร์ เศรษฐศาสตร์ และบริหารรัฐกิจ
* คณะภูมิวิทยาศาสตร์
* คณะแพทยศาสตร์
* คณะสัตวแพทยศาสตร์
* คณะวิทยาศาสตร์

## อ้างอิง


## แหล่งข้อมูลอื่น

* เว็บไซต์อย่างเป็นทางการของมหาวิทยาลัย

ยูเทรกต์
หมวดหมู่:สิ่งก่อสร้างในจังหวัดยูเทรกต์
อาฟราโกลา

**อาฟราโกลา** () เป็นนครและเทศบาลในมหานครเนเปิลส์ เป็นหนึ่งใน 100 เมืองใหญ่ที่สุดของอิตาลี พื้นที่เมืองเนื้อที่ 18 ตารางกิโลเมตร ติดกับเทศบาลอาแซร์รา, กาซัลนูโอดีนาโปลี, ไกวาโน, การ์ดีโต และกาโซเรีย รวมกันเป็นเขตมหานครที่มีประชากรรวมกันราว 100,000 คน เทศบาลอาฟราโกลาเป็นหนึ่งในที่ที่มีประชากรหนาแน่นที่สุดของประเทศ

## อ้างอิง

หมวดหมู่:เมืองในแคว้นคัมปาเนีย
จันทนนคร

**จันทนนคร** (Chandannagar) เป็นนครในอำเภอฮูคลี ในรัฐเบงกอลตะวันตก ประเทศอินเดีย
เมืองตั้งอยู่ริมฝั่งตะวันตกของแม่น้ำฮูคลี เดิมทีเมืองเป็นอาณานิคมของฝรั่งเศส มีวัฒนธรรมอันเป็นเอกลักษณ์เนื่องจากผสมผสานวัฒนธรรมเบงกาลีกับวัฒนธรรมฝรั่งเศส เป็นเมืองที่แตกต่างจากเมืองอื่นในรัฐเบงกอลตะวันตก

สถาปัตยกรรมอินเดีย-ฝรั่งเศสเช่นนี้สามารถเห็นได้ในอาคารรูปแบบบังกะโล ส่วนมากมีสภาพทรุดโทรม

## อ้างอิง

หมวดหมู่:เมืองในรัฐเบงกอลตะวันตก
มหาวิทยาลัยวาเคอนิงเงิน

**มหาวิทยาลัยวาเคอนิงเงิน** หรือ **มหาวิทยาลัยและศูนย์วิจัยวาเคอนิงเงิน** () เป็นมหาวิทยาลัยรัฐที่ตั้งอยู่ที่เมืองวาเคอนิงเงิน จังหวัดเกลเดอร์ลันด์ ทางตอนกลางของประเทศเนเธอร์แลนด์ บริเวณที่ได้รับสมญานามว่า หุบเขาอาหาร

มหาวิทยาลัยและศูนย์วิจัยวาเคอนิงเงินเกิดจากการรวมตัวกันของมหาวิทยาลัยวาเคอนิงเงินและสถาบันวิจัยเพื่อการเกษตรของกระทรวงเกษตรของเนเธอร์แลนด์ จัดการศึกษาระดับปริญญาตรี โท เอกด้านชีววิทยาและสังคมวิทยา และเน้นการวิจัยด้านชีววิทยาและทรัพยกรธรรมชาติ มีชื่อเสียงด้านเกษตรกรรม ป่าไม้ และการศึกษาสิ่งแวดล้อ มีนักเรียน 12,000 คนมาจากกว่า 100 ประเทศ

## ประวัติ
เมื่อปี ค.ศ. 1876 มีการก่อตั้งโรงเรียนเกษตรแห่งชาติ (Rijkslandbouwschool) ขึ้นที่เมืองวาเคอนิงเงิน ต่อมาเมื่อมีการปรับปรุงหลักสูตรการศึกษาขั้นสูงในปี ค.ศ. 1896 ได้มีการเปลี่ยนโรงเรียนเป็นวิทยาลัยเกษตรและป่าไม้ และขยายเป็นวิทยาลัยเกษตร พืชเรือนกระจก และป่าไม้แห่งชาติในปี ค.ศ. 1904 จากนั้น พระราชบัญญัติการศึกษาระบุให้วิทยาลัยเป็นสถาบันวิชาการในชื่อ วิทยาลัยเกษตรแห่งชาติ (Rijks Landbouw Hoogeschool) เมื่อวันที่ 9 มีนาคม ค.ศ. 1918

เมื่อมีการแก้พระราชบัญญัติการศึกษาในปี 1986 สถาบันเทคโนโลยีหลายแห่งถูกยกระดับเป็นมหาวิทยาลัย เช่นเดียวกับวิทยาลัยเกษตรแห่งชาติ ที่ได้เปลี่ยนชื่อเป็นมหาวิทยาลัยเกษตรวาเคอนิงเงิน หลายปีต่อมา สาขาวิชาและการวิจัยได้ขยายเพิ่มออกไปสู่สาขาชีววิทยาและเส้นทางอาชีพสาขาเกษตรเริ่มได้รับความนิยม จึงได้มีการรวมสถาบันวิจัยเข้ากับมหาวิทยาลัย เปลี่ยนชื่อใหม่เป็น มหาวิทยาลัยและศูนย์วิจัยวาเคอนิงเงิน แต่การบริหารระหว่างมหาวิทยาลัยและศูนย์วิจัยยังแยกกันอยู่ จนกระทั่งได้รวมกันเป็นเอกเทศอย่างเป็นทางการในปี ค.ศ. 2016

## การศึกษาและการวิจัย
การศึกษาระดับปริญญาตรี ใช้เวลา 3 ปี มีการจัดการเรียนการสอนด้านเศรษฐศาสร์และสังคม สุขภาพ ชีววิทยาและเทคโนโลยีชีวภาพ ธรรมชาติและสิ่งแวดล้อม สัตว์และพืช การศึกษาระดับปริญญาโทใช้เวลา 2 ปีและใช้ภาษาอังกฤษ ส่วนระดับปริญญาเอกเป็นหลักสูตร 4 ปีซึ่งจะเน้นการทำวิจัยและมีภาระงานสอนไม่เกินร้อยละ 15

นอกจากนี้ยังมีสถาบันวิจัยอีกหลายแห่ง เช่น ศูนย์วิจัยสิ่งแวดล้อม ศูนย์วิจัยเศรษฐศาสตร์ ศูนย์วิจัยชีวสัตวแพทย์ ศูนย์พัฒนานวัตกรรม ศูนย์วิจัยอาหารและชีวฐาน ศูนย์วิจัยปศุสัตว์ ศูนย์วิจัยพืช ศูนย์วิจัยผลิตภัณฑ์นม และศูนย์วิจัยความปลอดภัยอาหาร

## อ้างอิง


## แหล่งข้อมูลอื่น

* 

วาเคอนิงเงิน
หมวดหมู่:สิ่งก่อสร้างในจังหวัดเกลเดอร์ลันด์
ซิวดัดเรอัล

**ซิวดัดเรอัล** () เป็นเทศบาลในประเทศสเปน ในแคว้นกัสติยา-ลามันชา เป็นเมืองหลักของจังหวัดซิวดัดเรอัล เป็นเทศบาลที่มีประชากรมากเป็นอันดับ 5 ของแคว้น

## อ้างอิง

หมวดหมู่:เมืองในแคว้นกัสติยา-ลามันชา
โกลอญโญมอนเซเซ

**โกลอญโญมอนเซเซ** () เป็นเทศบาลในมหานครมิลาน ในแคว้นลอมบาร์เดีย ประเทศอิตาลี ตั้งอยู่ทางทิศตะวันออกเฉียงเหนือของมิลาน ราว  ประชากรของเมืองได้เพิ่มขึ้นมากหลังสงครามโลกครั้งที่สอง เมื่อผู้คนจากทางใต้ของอิตาลีได้ย้ายมาอยู่เมืองนี้ โดยเฉพาะจากแคว้นปุลยา

## อ้างอิง

หมวดหมู่:เมืองในแคว้นลอมบาร์เดีย
เกาะสเรส

**สเรส** (, ) เป็นเกาะในทะเลเอเดรียติก ประเทศโครเอเชีย เป็นหนึ่งในเกาะทางเหนือของอ่าวกวาร์เนร์ และสามารถเดินทางโดยเรือข้ามฟากจากเมืองริเยกา จากเกาะเกิร์ก หรือจากคาบสมุทรอิสเตรีย

เกาะมีพื้นที่ 405.78&nbsp;กม.2 มีประชากร 3,079 คน (ค.ศ. 2011)

## อ้างอิง

สเรส
สเรส
กองพันสะเทินน้ำสะเทินบกจู่โจมที่ 2

**กองพันสะเทินน้ำสะเทินบกจู่โจมที่ 2** () เป็นกองพันยานยนต์ของเหล่านาวิกโยธินสหรัฐ ระบบอาวุธหลักของพวกเขาคือยานรบสะเทินน้ำสะเทินบก กองพันนี้เป็นกองพันแยกต่างหากภายในกองพลนาวิกโยธินที่ 2 และกองกำลังนาวิกโยธินโพ้นทะเลที่ 2 หน่วยนี้ตั้งอยู่ที่ค่ายเลอเฌิน รัฐนอร์ทแคโรไลนา

## หน้าที่
ส่วนสำคัญในการจู่โจมผิวฝั่งของกำลังรบยกพลขึ้นบกและอุปกรณ์ของพวกเขาในการโดยสารเดียว จากการขนส่งจู่โจมช่วงปฏิบัติการสะเทินน้ำสะเทินบกเพื่อวัตถุประสงค์ภายในประเทศ; เพื่อดำเนินการยานยนต์และการสนับสนุนการรบที่เกี่ยวข้อง ในปฏิบัติการขึ้นฝั่งที่ตามมา

## หน่วยปัจจุบัน
* กองบังคับการและกองร้อยบริการ
* กองร้อยแอลฟา (A)
* กองร้อยบราโว (B)

## คำขวัญ
ยัต-ยาส, "*เอ็งไม่ใช่สายพาน-เอ็งไม่ใช่ไอ้โง่*"

## อ้างอิง
:

;เว็บ

* 

## แหล่งข้อมูลอื่น
* 

หมวดหมู่:กองพันเกราะของเหล่านาวิกโยธินสหรัฐ
โกเก (นักฟุตบอลเกิด พ.ศ. 2535)

**ฆอร์เฆ เรซูร์เรกซิออน เมโรดิโอ** (; เกิดวันที่ 8 มกราคม ค.ศ. 1992) หรือ **โกเก** () เป็นนักฟุตบอลชาวสเปน ปัจจุบันลงเล่นในตำแหน่งกองกลาง และเป็นกัปตันทีมให้แก่อัตเลติโกมาดริด สโมสรในลาลิกา และทีมชาติสเปน

โกเก ใช้เวลาเล่นฟุตบอลทั้งหมดให้แก่อัตเลติโกมาดริด โดยลงเล่นให้แก่ทีมชุดใหญ่ครั้งแรกใน ค.ศ. 2009 เขาได้ลงเล่นให้แก่สโมสรรวมทุกรายการกว่า 400 นัด และมีส่วนช่วยให้สโมสรชนะเลิศลาลิกา ฤดูกาล 2013–14, ยูฟ่ายูโรปาลีกสองสมัย และยูฟ่าซูเปอร์คัพสองสมัย นอกจากนี้ ยังช่วยให้สโมสรจบอันดับรองชนะเลิศในยูฟ่าแชมเปียนส์ลีกสองครั้ง ในปี 2014 และ 2016

โกเก ช่วยให้ทีมชาติสเปนรุ่นอายุไม่เกิน 21 ปี ชุดชนะเลิศแชมป์ยุโรปในปี ค.ศ. 2013 นอกจากนี้ในปีเดียวกัน เขายังได้ลงเล่นให้แก่ทีมชาติชุดใหญ่เป็นครั้งแรก เขาเป็นตัวแทนของประเทศในการแข่งขันฟุตบอลโลกสองครั้ง และฟุตบอลชิงแชมป์แห่งชาติยุโรป 2016

## สถิติอาชีพ
### สโมสร

### ทีมชาติ

## เกียรติประวัติ
**อัตเลติโกมาดริด**
* ลาลิกา: 2013–14, 2020-21
* โกปาเดลเรย์: 2012–13
* ซูเปร์โกปาเดเอสปัญญา: 2014; รองชนะเลิศ 2013
* ยูฟ่ายูโรปาลีก: 2011–12, 2017–18
* ยูฟ่าซูเปอร์คัพ: 2012, 2018
* ยูฟ่าแชมเปียนส์ลีก รองชนะเลิศ: 2013–14, 2015–16

**สเปน อายุไม่เกิน 17 ปี**
* ฟุตบอลโลกเยาวชนอายุไม่เกิน 17 ปี อันดับที่สาม: 2009

**สเปน อายุไม่เกิน 21 ปี**
* ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013

**รางวัลส่วนตัว**
* ทีมแห่งฤดูกาลของลาลิกา: 2013–14
* ทีมแห่งฤดูกาลของยูฟ่าแชมเปียนส์ลีก: 2015–16
* ผู้เล่นแห่งเดือนของลาลิกา: ตุลาคม 2013, เมษายน 2016
*UEFA European Under-21 Championship Team of the Tournament: 2013
* ทีมแห่งฤดูกาลของยูฟ่ายูโรปาลีก: 2017–18

## อ้างอิง

## แหล่งข้อมูลอื่น

* Atlético Madrid official profile 
* 
* 
* 

หมวดหมู่:นักกีฬาจากมาดริด
หมวดหมู่:นักฟุตบอลชาวสเปน
หมวดหมู่:กองกลางฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นอัตเลติโกเดมาดริด
หมวดหมู่:นักฟุตบอลทีมชาติสเปน
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่ายูโรปาลีก
สหภาพยูเทรกต์

right|thumb|แผนที่แสดงเนเธอร์แลนด์ของสเปน สหภาพยูเทรกต์ และสหภาพอารัส
**สหภาพยูเทรกต์** () เป็นสนธิสัญญาที่ลงนามกันเมื่อวันที่ 23 มกราคม ค.ศ. 1579 ที่เมืองยูเทรกต์ เนเธอร์แลนด์ โดยจังหวัดทางเหนือของเนเธอร์แลนด์ได้ร่วมมือกันเพื่อต่อต้านการปกครองของราชวงศ์ฮาพส์บวร์คสายสเปน

สหภาพยูเทรกต์เป็นจุดเริ่มต้นการก่อตั้งสาธารณรัฐแห่งรัฐดัตช์ทั้งเจ็ด ซึ่งไม่ได้รับการรับรองเอกราชจากจักรวรรดิสเปน นำไปสู่การเกิดสงครามแปดสิบปี

ผู้ลงนามในสนธิสัญญาได้แก่จังหวัดฮอลแลนด์ จังหวัดเซลันด์ จังหวัดยูเทรกต์ และจังหวัดโกรนิงเงิน กล่าวคือกลุ่มจังหวัดเนเธอร์แลนด์ทางตอนเหนือประชากรส่วนใหญ่นับถือนิกายโปรเตสแตนต์ เป็นการแสดงปฏิกิริยาตอบกลับการลงนามในสหภาพอารัสที่จังหวัดทางใต้ของเนเธอร์แลนด์ที่นับถือนิกายคาทอลิกได้ลงนามเพื่อแสดงความจงรักภักดีต่อกษัตริย์สเปน

หลังจากนั้นไม่กี่เดือน เมืองอื่น ๆ ได้เข้าร่วมลงนามด้วยเช่นกัน ได้แก่ เกนต์ ฟรีสลันด์ และเกลเดอร์ส และต่อมาเมืองย่อยหลายเมืองในจังหวัดที่ไม่ได้ร่วมลงนามในครั้งแรกก็ทยอยร่วมลงนามในฤดูร้อนปีเดียวกัน

## อ้างอิง

หมวดหมู่:สนธิสัญญา
หมวดหมู่:สนธิสัญญาในคริสต์ศตวรรษที่ 16
หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์สเปน
อาสการ์เดอร์

ในตำนานนอร์ส **อาสการ์เดอร์** () มีความหมายว่า **อาศิรวดี** (รั้วของอาศิรเทพ) เป็นภพของทวยเทพและเป็นที่ตั้งของวัลฮ็อลล์ของจอมเทพโอดินน์ อาสการ์เดอร์ได้รับการกล่าวถึงในหนังสือหลายเล่มซึ่งรวมถึงร้อยกรองเอ็ดดา (Poetic Edda) 

## กำแพงแห่งอาสการ์เดอร์
300px|thumb|ป่านอกอาสการ์เดอร์
อาสการ์เดอร์มีกำแพงและปราการขนาดมหึมาคอยป้องกันภัยจากเหล่ายักษ์ กำแพงนี้ถูกสร้างโดยนายช่างที่เป็นยักษ์ไม่ปรากฏนาม เขาเสนอสร้างกำแพงเสร็จในสามฤดูโดยเรียกร้องค่าตอบแทนเป็นการแต่งงานกับเทพีเฟร็วยา พร้อมกับขอพระอาทิตย์และพระจันทร์ เหล่าทวยเทพปรึกษากันและเห็นพ้องในทางคัดค้าน แต่โลกีเสนอให้ตั้งเงื่อนไขใหม่ว่านายช่างต้องสร้างกำแพงเสร็จในฤดูหนาวเพียงฤดูเดียวและห้ามใครช่วยเหลือนอกจากม้าของตน ทวยเทพยอมตกลงด้วยมองว่าเป็นไปไม่ได้อยู่แล้ว นายช่างก็รับเงื่อนไขใหม่เช่นกัน

นายช่างเริ่มสร้างกำแพง ทวยเทพเห็นว่าม้าของนายช่างที่ชื่อสวาดิลวารี นั้นทำงานเร็วเป็นสองแรงของนายช่าง กำแพงถูกสร้างอย่างรวดเร็ว ก่อนหน้าเส้นตายเพียงสามวัน กำแพงก็สูงใหญ่เกินกว่าที่ศัตรูใดจะบุกได้ ตอนนี้เหลือแค่เพียงก่อหินเป็นซุ้มประตูเท่านั้นก็จะแล้วเสร็จ เหล่าทวยเทพต่างอยู่ไม่สุขและหันไปดุด่าโลกี พวกเขาขู่โลกีว่าหากกำแพงเสร็จในกำหนดจะฆ่าโลกีเสีย หากเสียพระอาทิตย์ไปทั้งเก้าโลกก็จะอยู่ในความมืดมิดนิรันดร์

คืนนั้น นายช่างกับม้าสวาดิลวารีกลับเข้าป่าเพื่อหาก้อนหินมาเพิ่ม ระหว่างทาง สวาดิลวารีเห็นม้าตัวเมียตัวหนึ่ง (คือโลกีที่จำแลงกายมา) แล้วก็วิ่งตามนางหายเข้าไปในป่า ม้าตัวเมียวิ่งทั้งคืนขณะที่สวาดิลวารีก็วิ่งตามทั้งคืนเช่นกัน จนรุ่งเช้า สวาดิลวารีก็ยังไม่กลับมาหานายช่าง ท้ายที่สุดกำแพงก็สร้างไม่เสร็จตามกำหนด เหล่าทวยเทพใช้ค้อนแห่งธอร์ฆ่านายช่างเสีย ส่วนโลกีกับสวาดิลวารีก็ให้กำเนิดบุตรเป็นม้าแปดขาสีเทาที่ชื่อว่าสเลย์ปนีร์

## สะพานบิฟร็อสต์
อาสการ์เดอร์มีสะพานสายรุ้งอันโชติช่วงที่ชื่อบิฟร็อสต์ () ซึ่งเชื่อมไปยังแดนมนุษย์ที่เรียกมิดการ์เดอร์ สะพานสายรุ้งมีจุดเริ่มต้นบริเวณที่พำนักของของเทพผู้พิทักษ์เฮย์มดัลเลอร์ () อย่างไรก็ตาม สะพานนี้ถูกทำลายโดยยักษ์ไฟ (Muspelheim) ในช่วงเหตุการณ์แรกนะร็อก นักวิชาการบางส่วนเชื่อว่าสะพานสายรุ้งอาจสื่อถึงทางช้างเผือก

## อ้างอิง

Asg
เกาะเกิร์ก

**เกิร์ก** (, ; แดลเมเชีย: ) เป็นเกาะในประเทศโครเอเชีย ทางตอนเหนือของทะเลเอเดรียติก ตั้งอยู่ในอ่าวกวาร์เนร์ ใกล้เมืองริเยกา เป็นส่วนหนึ่งของเทศมณฑลปริมอริเย-กอร์สกีกอตาร์ เกาะเกิร์กเป็นเกาะที่ใหญ่ที่สุดของทะเลเอเดรียติก มีพื้นที่  ยังมีประชากรมากที่สุดในทะเลเอเดรียติก มีเมืองและหมู่บ้านหลายแห่งตั้งอยู่บนเกาะนี้ มีประชากรรวม 19,383 คน (ค.ศ. 2011)

## อ้างอิง

เกิร์ก
เกิร์ก
มาร์โก อาเซนซิโอ

**มาร์โก อาเซนซิโอ วิลเลมเซน** (; เกิด 21 มกราคม ค.ศ. 1996) เป็นนักฟุตบอลชาวสเปน ผู้เล่นในตำแหน่งปีกและกองกลางตัวรุกให้กับเฟเนร์บาห์เช่ ในซือเปร์ลีก

อาเซนซิโอได้เริ่มต้นอาชีพกับมายอร์กา ต่อมาได้เซ็นสัญญากับเรอัลมาดริดในเดือนพฤศจิกายน ค.ศ. 2014 ก่อนที่จะถูกปล่อยยืมตัวให้กับมายอร์กา สโมสรเก่าของเขา และอัสปัญญ็อล และเมื่อเขาได้กลับสู่เรอัลมาดริด ก็ได้พาสโมสรชนะเลิศยูฟ่าแชมเปียนส์ลีกสองสมัย

อาเซนซิโอลงเล่นให้กับทีมชาติสเปนครั้งแรกใน ค.ศ. 2016 และเป็นตัวแทนของทีมชาติในการแข่งขันฟุตบอลโลก 2018

## ชีวิตช่วงต้น
อาเซนซิโอเกิดที่ปัลมา หมู่เกาะแบลีแอริก จากแม่ชาวดัตช์กับพ่อชาวสเปน เขาเข้าร่วมสโมสรเอร์เรเซเด มายอร์กาใน ค.ศ. 2006 จากนั้น ตอนที่เขาอายุ 15 ปี Maria Willemsen แม่ของเขา เสียชีวิตจากโรคมะเร็ง

อาเซนซิโอมีข้อบกพร่องในการเจริญเติบโตตรงบริเวณหัวเข่าในช่วงวัยเยาว์ ซึ่งมีอาการลดลงตอนเป็นวัยรุ่น

## สถิติอาชีพ
### สโมสร

### ทีมชาติ

### ประตูในนามทีมชาติ

## เกียรติประวัติ
**เรอัลมาดริด**
* ลาลิกา: 2016–17
* ซูเปร์โกปาเดเอสปัญญา: 2017
* ยูฟ่าแชมเปียนส์ลีก: 2016–17, 2017–18
* ยูฟ่าซูเปอร์คัพ: 2016, 2017
* ฟุตบอลชิงแชมป์สโมสรโลก: 2016, 2017, 2018

**สเปน อายุไม่เกิน 19 ปี**
* ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2015

**สเปน อายุไม่เกิน 21 ปี**
* ฟุตบอลชิงแชมป์แห่งชาติยุโรป รุ่นอายุไม่เกิน 21 ปี รองชนะเลิศ : 2017

**รางวัลส่วนตัว**
* ผู้เล่นแห่งเดือนของเซกุนดาดิบิซิออน: ตุลาคม 2014
* UEFA European Under-19 Championship Golden Player: 2015
* La Liga Awards Breakthrough Player: 2015–16
* UEFA European Under-21 Championship Silver Boot: 2017
* UEFA European Under-21 Championship Team of the Tournament: 2017

## อ้างอิง

## แหล่งข้อมูลอื่น

*Profile at the Real Madrid CF website
*
*
*
*
*

หมวดหมู่:นักฟุตบอลชาวสเปน
หมวดหมู่:กองกลางฟุตบอล
หมวดหมู่:ผู้เล่นเอร์เรเซเด มายอร์กา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นแอร์ราเซเด อัสปัญญ็อล
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในลาลิกา
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2018
หมวดหมู่:นักฟุตบอลในโอลิมปิกฤดูร้อน 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าเนชันส์ลีก
ประเทศญี่ปุ่นในเอเชียนเกมส์

**ประเทศญี่ปุ่น** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติญี่ปุ่น เป็นผู้รับผิดชอบส่งนักกีฬาญี่ปุ่นเข้าร่วมการแข่งขัน ทีมชาติญี่ปุ่นได้รับเหรียญรางวัลจากการแข่งขันทั้งหมด 1,032 เหรียญทอง 1,037 เหรียญเงิน 985 เหรียญทองแดง รวมทั้งสิ้น 3,054 เหรียญ

## สรุปเหรียญรางวัล

## ดูเพิ่ม
* ประเทศญี่ปุ่นในโอลิมปิก

## อ้างอิง

ญี่ปุ่น
ประเทศเกาหลีใต้ในเอเชียนเกมส์

**ประเทศเกาหลีใต้** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ มะนิลา ประเทศฟิลิปปินส์ มีคณะกรรมการโอลิมปิกแห่งชาติเกาหลีใต้ เป็นผู้รับผิดชอบส่งนักกีฬาเกาหลีใต้เข้าร่วมการแข่งขัน ทีมชาติเกาหลีใต้ได้รับเหรียญรางวัลจากการแข่งทั้งหมด 745 เหรียญทอง 663 เหรียญเงิน 827 เหรยียญทองแดง รวมทั้งสิ้น 2,235 เหรียญ

## สรุปเหรียญรางวัล

## ดูเพิ่ม
* ประเทศเกาหลีใต้ในโอลิมปิก

## อ้างอิง

เกาหลีใต้
ประเทศอิหร่านในเอเชียนเกมส์

**ประเทศอิหร่าน** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติสาธารณรัฐอิสลามอิหร่าน เป็นผู้รับผิดชอบส่งนักกีฬาอิหร่านเข้าร่วมการแข่งขัน ทีมชาติอิหร่านได้รับเหรียญรางวัลจากการแข่งทั้งหมด 179 เหรียญทอง 181 เหรียญเงิน 197 เหรยียญทองแดง รวมทั้งสิ้น 557 เหรียญ

## สรุปเหรียญรางวัล

## ดูเพิ่ม
* ประเทศอิหร่านในโอลิมปิก

## อ้างอิง

อิหร่าน
ประเทศคาซัคสถานในเอเชียนเกมส์

**ประเทศคาซัคสถาน** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ ฮิโรชิมา ประเทศญี่ปุ่น มีคณะกรรมการโอลิมปิกแห่งชาติคาซัคสถาน เป็นผู้รับผิดชอบส่งนักกีฬาคาซัคสถานเข้าร่วมการแข่งขัน ทีมชาติคาซัคสถานได้รับเหรียญรางวัลจากการแข่งทั้งหมด 155 เหรียญทอง 158 เหรียญเงิน 244 เหรยียญทองแดง รวมทั้งสิ้น 557 เหรียญ

## สรุปเหรียญรางวัล

## ดูเพิ่ม
* ประเทศคาซัคสถานในโอลิมปิก

## อ้างอิง

คาซัคสถาน
สวาดิลวารี

thumb|300px|โลกีจำแลงเป็นม้าสาวมาล่อสวาดิลวารี<br> ภาพโดย Dorothy Hardy

ในตำนานนอร์ส **สวาดิลวารี** () มีความหมายว่า "ผู้เดินทางอัปโชค" เป็นม้าเพศผู้ของนายช่างที่สร้างกำแพงแห่งอาสการ์เดอร์ และเป็นพ่อของม้าแปดขาสเลย์ปนีร์ซึ่งเกิดกับโลกีที่จำแลงเป็นม้าตัวเมีย

มียักษ์นายช่างตนหนึ่งขอสร้างกำแพงให้อาสการ์เดอร์ โดยขอค่าตอบแทนเป็นเทพีเฟร็วยาพร้อมพระอาทิตย์และพระจันทร์ เขาขอเวลาสามฤดูในการสร้าง แต่โลกีต่อรองจนเหลือหนึ่งฤดูและห้ามใครช่วยนอกจากม้าของนายช่าง ตอนนั้นเทพทุกองค์มองว่าไม่มีทางเสร็จทันจึงปล่อยเลยตามเลย แต่เมื่อนายช่างใกล้จะสร้างกำแพงเสร็จในกำหนด เหล่าทวยเทพวิตกกังวลจนนั่งไม่ตก ทวยเทพข่มขู่โลกีให้รับผิดชอบโดยไปขัดขวางไม่ให้กำแพงสร้างเสร็จทัน โลกีจึงจำแลงกายเป็นม้าตัวเมียไปล่อลวงสวาดิลวารีจนหนีหายไปในป่า เมื่อนายช่างไม่มีม้าสวาดิลวารีก็มิอาจสร้างกำแพงเสร็จทันกำหนด

## อ้างอิง

Svad
จังหวัดโอริสตาโน

**จังหวัดโอริสตาโน** (, ) เป็นจังหวัดในประเทศอิตาลี ในแคว้นซาร์ดิเนีย มีเมืองเอกคือ โอริสตาโน จังหวัดมีพื้นที่  มีประชากร 160,746 คน (ค.ศ. 2016) และมีความหนาแน่นประชากร 53.7 คนต่อตารางกิโลเมตร จังหวัดมี 87 เทศบาล

## อ้างอิง

โอริสตาโน
ประเทศอินเดียในเอเชียนเกมส์

**ประเทศอินเดีย** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติอินเดีย เป็นผู้รับผิดชอบส่งนักกีฬาอินเดียเข้าร่วมการแข่งขัน ทีมชาติอินเดียได้รับเหรียญรางวัลจากการแข่งทั้งหมด 154 เหรียญทอง 202 เหรียญเงิน 315 เหรยียญทองแดง รวมทั้งสิ้น 671 เหรียญ

## สรุปเหรียญรางวัล

## ดูเพิ่ม
* ประเทศอินเดียในโอลิมปิก

## อ้างอิง

อินเดีย
ประเทศเกาหลีเหนือในเอเชียนเกมส์

**ประเทศเกาหลีเหนือ** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตฮะราน ประเทศอิหร่าน มีคณะกรรมการโอลิมปิกแห่งชาติเกาหลีเหนือ เป็นผู้รับผิดชอบส่งนักกีฬาเกาหลีเหนือเข้าร่วมการแข่งขัน ทีมชาติเกาหลีเหนือได้รับเหรียญรางวัลจากการแข่งทั้งหมด 110 เหรียญทอง 144 เหรียญเงิน 179 เหรยียญทองแดง รวมทั้งสิ้น 433 เหรียญ

## สรุปเหรียญรางวัล

## ดูเพิ่ม
* ประเทศเกาหลีเหนือในโอลิมปิก

## อ้างอิง

เกาหลีเหนือ
จีนไทเปในเอเชียนเกมส์

**ประเทศจีนไทเป** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ มีคณะกรรมการโอลิมปิกจีนไทเป เป็นผู้รับผิดชอบส่งนักกีฬาจีนไทเปเข้าร่วมการแข่งขัน ทีมชาติจีนไทเปได้รับเหรียญรางวัลจากการแข่งทั้งหมด 99 เหรียญทอง 144 เหรียญเงิน 276 เหรยียญทองแดง รวมทั้งสิ้น 519 เหรียญ

## สรุปเหรียญรางวัล

## ดูเพิ่ม
* จีนไทเปในโอลิมปิก

## อ้างอิง

จีนไทเป
ประเทศอินโดนีเซียในเอเชียนเกมส์

**ประเทศอินโดนีเซีย** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติอินโดนีเซีย เป็นผู้รับผิดชอบส่งนักกีฬาอินโดนีเซียเข้าร่วมการแข่งขัน ทีมชาติอินโดนีเซียได้รับเหรียญรางวัลจากการแข่งทั้งหมด 91 เหรียญทอง 120 เหรียญเงิน 235 เหรยียญทองแดง รวมทั้งสิ้น 446 เหรียญ

## สรุปเหรียญรางวัล

## ดูเพิ่ม
* ประเทศอินโดนีเซียในโอลิมปิก

## อ้างอิง

อินโดนีเซีย
ประเทศอุซเบกิสถานในเอเชียนเกมส์

**ประเทศอุซเบกิสถาน** เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศญี่ปุ่น มีคณะกรรมการโอลิมปิกแห่งชาติอุซเบกิสถาน เป็นผู้รับผิดชอบส่งนักกีฬาอุซเบกิสถานเข้าร่วมการแข่งขัน ทีมชาติอุซเบกิสถานได้รับเหรียญรางวัลจากการแข่งทั้งหมด 84 เหรียญทอง 120 เหรียญเงิน 138 เหรยียญทองแดง รวมทั้งสิ้น 342 เหรียญ

## สรุปเหรียญรางวัล

## ดูเพิ่ม
* ประเทศอุซเบกิสถานในโอลิมปิก

## อ้างอิง

อุซเบกิสถาน
หมู่เกาะยาเอยามะ

**หมู่เกาะยาเอยามะ** (八重山列島 *Yaeyama-rettō* หรือ 八重山諸島 *Yaeyama-shotō*; ยาเอยามะ: *Yaima*; โยนางูนิ: *Daama*; โอกินาวะ: *Yeema*; รีวกีวเหนือ: , *Yapema*) เป็นกลุ่มเกาะทางตะวันตกเฉียงใต้ของจังหวัดโอกินาวะ ประเทศญี่ปุ่น มีพื้นที่  หมู่เกาะตั้งอยู่ทางตะวันตกเฉียงใต้ของหมู่เกาะมิยาโกะและเป็นส่วนหนึ่งของหมู่เกาะรีวกีว หมู่เกาะยาเอยามะเป็นส่วนที่อยู่ไกลจากแผ่นดินใหญ่ของญี่ปุ่นมากที่สุด ซึ่งมีเกาะที่อยู่ใต้สุดของญี่ปุ่น คือ เกาะฮาเตรูมะ และเกาะตะวันตกสุดที่มีคนอยู่อาศัยของญี่ปุ่น คือ เกาะโยนากูนิ นครอิชิงากิทำหน้าที่เป็นศูนย์กลางทางการเมือง วัฒนธรรม และเศรษฐกิจของหมู่เกาะยาเอยามะ

## อ้างอิง

## แหล่งข้อมูลอื่น
*Photo gallery of Yaeyama Islands

ยาเอยามะ
ยาเอยามะ
หมวดหมู่:หมู่เกาะรีวกีว